Nafarroako Parlamentuko Mahaiak, 2019ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Virginia Magadaleno Alegría andreak aurkeztutako galdera, Nafarroako Foru Komunitatean familia gurasobakarrak egiaztatzeari buruzko otsailaren 7ko 5/2019 Foru Legea aldatzearren legegintzako ekimen bat sustatze aldera Estatuko Lankidetza Batzordearekin hartutako konpromisoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 25ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Virginia Magdaleno Alegríak, Legebiltzarreko Erregelamenduak ezarritakoaren babesean, honako galdera hau egiten du, Lehendakaritzako, Berdintasuneko, Funtzio Publikoko eta Barneko kontseilari Javier Remírezek Osoko Bilkuran ahoz erantzun dezan:

Estatuko Administrazio Orokorrerako Lankidetza Batzordearen eta Nafarroako Foru Komunitatearen artean akordio batera iritsi da, Nafarroako Foru Komunitatean familia gurasobakarrak egiaztatzeari buruzko otsailaren 7ko 5/2019 Foru Legea onetsi eta gero Nafarroako Foru Komunitatean familia gurasobakarrak egiaztatzeko garaian sortu diren arazoak bideratzeko.

Foru Komunitateko Gobernuak zer konpromiso hartu du Estatuko Lankidetza Batzordearekin Nafarroako Foru Komunitatean familia gurasobakarrak egiaztatzeari buruzko otsailaren 7ko 5/2019 Foru Legea aldatzearren legegintzako ekimen bat sustatze aldera? Zer dela-eta hartu da konpromiso hori?

Iruñean, 2019ko azaroaren 18an

Foru parlamentaria: Virginia Magdaleno Alegría